b'\n_START_ARTICLE_\nLinj\n_START_SECTION_\nOpis\n_START_PARAGRAPH_\nLinj je riba s podolgovatim, bo\xc4\x8dno stisnjenim, mo\xc4\x8dno sluzastim telesom, pokritim z drobnimi luskami. Ima izrazito visoko repno deblo, veliko glavo s kon\xc4\x8dnimi usti, katerih ustnice so izrazito rumene barve ob kotih pa imajo na vsaki strani po en brk, v njih pa so dvoredni goltni zobje. Hrbet je rahlo izbo\xc4\x8den in je rjavozelene barve, boki so zlatozeleni, trebuh pa bel ali umazano rumen. Plavuti so rjavo zelene barve in imajo zaokro\xc5\xbeene robove, repna pa je zaobljena z ravnim zadnjim robom. Plavuti samcev se razlikujejo od plavuti samic. Linj dose\xc5\xbee v izrednih primerih dol\xc5\xbeino do 65 cm, v povpre\xc4\x8dju pa le od 20 do 40. Spolno dozorijo v tretjem ali \xc4\x8detrtem letu starosti, drstijo pa se od maja do julija, samica pa odlo\xc5\xbei od 300.000 do 800.000 drobnih iker na vodno rastlinje._NEWLINE_Linj se hrani z vodnimi nevreten\xc4\x8darji in vodnim rastlinjem ter z organskim drobirjem, ki ga pobirajo z muljastega dna.'